
  REPUBLIKA HRVATSKA
TRGOVAČKI SUD U RIJECI
        Rijeka, Zadarska 1-3 				    Poslovni broj 7 St-199/2018-33



U   I M E   R E P U B L I K E   H R V A T S K E

R J E Š E N J E


Trgovački sud u Rijeci, po sucu Liljani Ugrin kao sucu pojedincu, u stečajnom predmetu odlučujući o prijedlogu Financijske agencije za otvaranje stečajnog postupka nad dužnikom SEM - Novalja društvo s ograničenom odgovornošću za trgovinu i usluge Novalja, Čiponjac 1 (MBS 040270099 – OIB 36951302140), dana 22. listopada 2018. 


r i j e š i o   j e 


I	Obustavlja se prethodni postupak radi utvrđivanja pretpostavki za otvaranje stečajnog postupka nad dužnikom SEM - Novalja društvo s ograničenom odgovornošću za trgovinu i usluge Novalja, Čiponjac 1 (MBS 040270099 – OIB 36951302140). 

II	Ročište zakazano za dan 23. listopada 2018. u 11,00 sati se neće održati.

III	Trošak postupka namirit će se iz uplaćenog predujma.
 

Obrazloženje


	Na prijedlog Financijske agencije ovosudnim rješenjem pod poslovnim brojem 7 St-199/2018-3 od 17. listopada 2016. pokrenut je prethodni postupak radi utvrđivanja pretpostavki za otvaranje stečajnog postupka nad dužnikom.
Tijekom postupka dužnik u podnesku od 19. listopada 2018. naveo da račun dužnika više nije u blokadi, te dostavio sudu Potvrdu o blokadi računa i novčenih sredstava ovršenika Financijske agencije Klasa 120-11/18-01/17 Ur.broj: 08-725-18-4217 od 19 listopada 2018.
Odredbom članka 128. stavak 9. Stečajnog zakona („Narodne novine” br. 71/15, 104/17, u daljnjem tekstu SZ) propisano je da će sud ako do završetka prethodnoga postupka dužnik postane sposoban za plaćanje postupak obustaviti. Troškove provedenoga postupka u tom je slučaju dužan naknaditi dužnik.
Kako je iz navedenog Potvrdu o blokadi računa i novčanih sredstava ovršenika Financijske agencije ( list 89 spisa ) utvrđeno da je dužnik postao sposoban za plaćanje, valjalo je na osnovu navedene odredbe članka 128. stavak 9. SZ odlučiti kao u izreci ovog rješenja.
Sud nije pozvao dužnika na plaćanje troška postupka kako je to propisano navedenom odredbom članka  128. stavak 9. SZ, iako je iz prijedloga Financijske agencije da je na dan 15. siječnja 2016. utvrđeno da je dužnik na dan podnošenja prijedloga u Očevidniku redoslijeda osnova za plaćanje imao evidentirane neizvršene osnove za plaćanje u neprekinutom razdoblju od 120 dana, a uvidom u upisnik St utvrđeno da osobe iz članka 110. stavak 2. SZ nisu pravovremeno podnijele prijedlog za otvaranje stečajnog postupka, budući će se po FINI zaplijenjena sredstva dužnika uplatiti na depozit suda, i dostatna su za podmirenje troška postupka.


U Rijeci,  22. listopada 2018.

     Sudac
                                                                                                        Liljana Ugrin, v.r.





POUKA O PRAVNOM LIJEKU
Protiv rješenja dopuštena je žalba Visokom trgovačkom sudu Republike Hrvatske. Žalba se podnosi putem ovog suda, u tri primjerka, u roku od osam dana od dana dostave prijepisa ovog rješenja (članak 19. stavak 1. i 2. SZ). 

         Za točnost otpravka ovlašteni službenik:
  Elizabet Jovanović

